wickkiey/tamil-wikipedia-chunked huggingface dataset:
# தென்னிசீன்

**உனுன்செப்டியம்** (*Ununseptium*) என்பது செயற்கையாய் ஆய்வகத்தில் உருவாக்கிய அணுவெண் **117** ஐக் கொண்ட வேதியியல் தனிமம். இதன் தற்காலிக வேதியியல் அடையாளக் குறியெழுத்து **Uus**. இத் தனிமத்தின் ஆறு அணுக்கள் கொண்ட மிக நுண்ணிய ஒரு துகளை உருசிய-அமெரிக்க கூட்டுழைப்புக் குழு உருசியாவில் டுப்னா (Dubna) என்னும் இடத்தில் உள்ள அணுக்கரு ஆய்வகத்தில் கண்டுபிடித்தது . இவ்வகை அணுக்கள் மிகுவெடை (superheavy) தனிமங்கள் எனக் குறிப்பிடப்படுகின்றன. உனுன்செப்டியம் என்னும் அணுவெண் 117 கொண்ட தனிமத்தை உருவாக்க, 20 நேர்மின்னிகளும், 28 நொதுமிகளும் கொண்ட கால்சியம்-48 என்னும் ஓரிடத்தான்களையும், 97 நேர்மின்னிகளும் 152 நொதுமிகளும் கொண்ட பெர்க்கிலியம்-249 என்னும் தனிமத்தையும் மோதவிட்டனர். இதன் பயனாய் 3 அல்லது 4 நொதுமிகள் பிரிந்து அணுவெண் 117 கொண்ட வெவ்வேறு ஓரிடத்தான்கள் உருவாகின. இத் தனிமம் ஆலசன் குழுவில் உள்ள ஒன்றாக அறிந்தாலும் இதன் வேதியியல் பண்புகள் எதுவும் இன்னும் அறியப்படவில்லை.
# தென்னிசீன்

## வரலாறு

### கண்டுபிடிப்பு

சனவரி மாதம் 2010 இல், முதன்முதல் அணு இயைபியலுக்கான ஃவிலெரோவ் ஆய்வகத்தில் (Flerov Laboratory of Nuclear Reactions) அறிவியலாளர்கள் அணுவெண் 117 ஐக் கொண்ட புதிய தனிமத்தை அணுச்சிதைவு விளைவுகளில் கண்டுபிடித்ததாக அறிவித்தனர்.:.
| } |
| --- |
# தென்னிசீன்

## வரலாறு

### கண்டுபிடிப்பு

#### ஓரிடத்தான் கண்டுபிடிப்பின் வரலாற்று வரிசை

| Isotope | Year discovered | Discovery reaction |  |
| --- | --- | --- | --- |
| <sup>294</sup>Uus | 2009 | <sup>249</sup>Bk(<sup>48</sup>Ca,3n) |  |
| <sup>293</sup>Uus | 2009 | <sup>249</sup>Bk(<sup>48</sup>Ca,4n) | } |
# தென்னிசீன்

## வரலாறு

### கருத்தியக் கொள்கைப்படியான கணிப்பீடுகள்

#### நொதுமி பிரிகைக்கான குறுக்குவெட்டு வீழ்வுகள்

கீழுள்ள அட்டவணை வெவ்வேறு எறிபொருள் (projectile) கூட்டங்களும் அதன் குறுக்குவெட்டு வீழ்வுகளும் (residue) பற்றிய தகவல்களைத் தருகின்றது.
DNS = Di-nuclear system; σ = cross section  
| Target | Projectile | CN | Channel (product) | σ<sub>max</sub> | Model | Ref |
| --- | --- | --- | --- | --- | --- | --- |
# தென்னிசீன்

## வெளியிணைப்புகள்

- Ununseptium at *The Periodic Table of Videos* (University of Nottingham)
- Flerov Lab press release announcing synthesis
- http://www.livescience.com/45289-superheavy-element-117-confirmed.html
- http://www.scientificamerican.com/article/superheavy-element-117-island-of-stability/
- http://www.dailymail.co.uk/sciencetech/article-2620508/New-element-set-join-periodic-table-Scientists-confirm-super-heavy-element-177-DOES-exist.html
# பலராமன்

இந்து மதத்தில், **பலராமன்** கிருட்டிணரின் அண்ணன் ஆவார். இவர் *பலதேவன்* , *பலபத்திரன்*, *கலாயுதன்* என்றும் அழைக்கப்படுகிறார். வைணவத்திலும் தென்னிந்திய இந்து புராணங்களிலும் பலராமன் விஷ்ணுவின் அவதாரமாகவே கருதப்படுகிறார். எனினும் இவர் விஷ்ணு படுத்திருக்கும் ஆதிசேஷனின் வடிவம் என்பதும் ஏற்றுக்கொள்ளப்படுகிறது. இவருக்கு **சங்கர்ஷனர்** என்ற பெயரும் உண்டு. இவர் வசுதேவருக்கும் ரோகிணி தேவி என்ற அவரின் முதல் மனைவிக்கும் பிறந்ததவர். இவரது மனைவியின் பெயர் ரேவதி, இவரின் தங்கையின் பெயர் சுபத்திரை ஆவாள்.
# பலராமன்

## வரலாறு

இந்து சமயத்தில் கண்ணனின் அவதாரக் கதைகளைச் சொல்வது வியாசர் எழுதிய பாகவதபுராணம். கண்ணனின் அண்ணன் பலதேவர் என்றும் அழைக்கப்படும் பலராமர். இவர் ககுத்மி என்ற அரசனின் மகள் இரேவதியை மணந்ததில் ஒரு விசித்திரம் உள்ளது. ஏனென்றால் ககுத்மியும் ரேவதியும் தோன்றியது வைவஸ்வத மன்வந்தரத்தின் முதல் மகாயுகத்தில். பலராமர் தோன்றியது அதே மன்வந்தரத்தில் இப்பொழுது நடந்துகொண்டிருக்கும் 28-வது மகாயுகத்தின் துவாபர யுகத்தில். இடையில் 27 x 43,20,000 மனித ஆண்டுகள் உள்ளன. இந்தப் புராணக்கதை ஸ்ரீமத்பாகவதத்தில் 9-வது ஸ்கந்தம் மூன்றாவது அத்தியாயத்தில் சொல்லப்படுகிறது.
# பலராமன்

## ககுத்மி

வைவஸ்வத மன்வந்தரத்தின் முதல் மகாயுகத்தின் முதல் யுகமான கிருதயுகத்தில் இச்சம்பவம் நடந்தது. அரசன் ககுத்மி வைவஸ்வத மனுவின் பேரனுடைய பேரன். ககுத்மி தன் பெண் ரேவதிக்கு மணம் முடிப்பதில் ஒரு விசித்திரமான முறையைக் கையாண்டார். பூவுலகத்தில் உள்ள யார் சொல்லையும் கேட்பதில்லை என்று தீர்மானித்தார். எல்லோரையும் படைத்து எல்லாமறிந்த பிரம்மனையே கேட்டுத் தெளிவடைவது என்று பிரம்ம லோகத்திற்கே சென்றார். போகும்போது தன் பெண் ரேவதியையும் அழைத்துச் சென்றார். கிருதயுகத்தில் மேலுலகத்திற்கும் பூவுலகிற்கும் அரசர்கள் இப்படிப் போய்வருவது சாத்தியமாம்.
# பலராமன்

## பிரம்மலோகத்தில்

பிரம்மலோகத்துக்குச் சென்றவர் அங்கு ஓர் இருபது நிமிடங்கள் காத்திருக்க வேண்டியதாயிற்று. ஏனென்றால் பிரம்மன் ஒரு சங்கீதக் கச்சேரியை ரசித்துக் கொண்டிருந்தார். அது முடிந்தவுடன் ககுத்மி பிரம்மாவை சந்தித்து 'என் மகளுக்குச் சரியான மணவாளன் யார்?' என்ற தன் கேள்வியைக் கேட்டதும் பிரம்மா
'நீர் இங்கு வந்து காத்திருந்த 20 நிமிடங்களில் பூவுலகில் உமக்குத் தெரிந்த யாவரும் அவர்களுடைய சந்ததிகளும் காலமாகி விட்டனர். உங்கள் மனதிலுள்ள யாரும் இப்பொழுது அங்கில்லை. நீர் இங்கு வந்தபிறகு அங்கு 27 மகாயுகங்கள் ஆகி முடிந்துவிட்டன. இப்பொழுதுள்ள மகாயுகத்தில் இறைவன் கண்ணன், பலதேவன் என்ற இரு சகோதரர்களாக அவதரித்து லீலைகள் புரிந்து கொண்டிருக்கின்றான். நீர் திரும்பிப் போய் உங்கள் பெண்ணை பலதேவனுக்கு மணமுடியுங்கள்' என்றார். ககுத்மியும் அப்படியே செய்தார்.  
.]]
# Module:Citation/CS1
1 == #empty_unknowns and '' or 's',
utilities.make_sep_list (#empty_unknowns, empty_unknowns)
});
end  
local url_param_t = {};  
for k, v in pairs( args ) do
if 'string' == type (k) then -- don't evaluate positional parameters
has_invisible_chars (k, v); -- look for invisible characters
end
has_extraneous_punc (k, v); -- look for extraneous terminal punctuation in parameter values
missing_pipe_check (k, v); -- do we think that there is a parameter that is missing a pipe?
args[k] = inter_wiki_check (k, v); -- when language interwiki-linked parameter missing leading colon replace with wiki-link label  
if 'string' == type (k) and not cfg.url_skip[k] then -- when parameter k is not positional and not in url skip table
url_param_t[k] = v; -- make a parameter/value list for extraneous url check
end
end  
has_extraneous_url (url_param_t); -- look for url in parameter values where a url does not belong  
return table.concat ({
:extensionTag ('templatestyles', '', {src=styles}),
citation0( config, args)
});
end  
----------------------------< E X P O R T E D F U N C T I O N S >------------------------------------------  
return {citation = citation};
# Module:Citation/CS1/Configuration
# Module:Citation/CS1/Whitelist
unique_arguments_t = unique_arguments_t,
unique_param_template_list_t = template_list_get (unique_arguments_t), -- make a template list from unique_arguments{} table  
document_parameters_t = list_combine ({limited_basic_arguments_t, limited_numbered_arguments_t, document_arguments_t, document_numbered_arguments_t});
common_parameters_t = list_combine ({basic_arguments_t, numbered_arguments_t});
limited_parameters_t = list_combine ({limited_basic_arguments_t, limited_numbered_arguments_t});
};
# Module:Citation/CS1/Date validation
# முகவாதம்

**முகவாதம்** (Bell's palsy) என்பது முகத்தின் ஏதேனும் ஒரு பக்கத்தில் உள்ள தசைகள் மொத்தமும் திடீரென்று பலவீனமடைந்து செயலிழப்பது ஆகும். இது பெரும்பாலும் குளிர் காலத்தில் மனிதர்களை தாக்கும் ஒரு நோயாகும். பெரும்பாலும் இது வைரஸ் கிருமிகளின் பாதிப்பினால் வருகிறது. வைரசுகள் முக நரம்பைப் பாதிக்கும்போது, அந்த நரம்பில் அழற்சி ஏற்பட்டு வீங்கிக்கொள்கிறது. அப்போது நரம்பின் செயல்பாடு தற்காலிகமாக நின்றுவிடும் சூழலில் முக வாதம் வருகிறது. முகவாதத்தால் முகத்தில் ஒரு பக்கம் செயல்படாமல் போகும். உதடுகள் கோணி, சிரிக்க முடியாது. கண்ணை மூடுவதற்குச் சிரமம் ஏற்படும். கண்ணில் நீர் வடியும் அல்லது கண் உலர்ந்துவிடும். வாயின் ஓர் ஓரத்தில் எச்சில் வடியும். சிலருக்குத் தலைவலிக்கும். இன்னும் சிலருக்குத் தாடை வலிக்கும். காதுக்குப் பின்புறம்கூட வலி ஏற்படலாம், உமிழ் நீர் முழுங்க முடியாமல் போகும்.
# முகவாதம்

## தடுக்கும்விதம்

இதில் இருந்து தப்பிக்க குளிர்காலத்திலும், குளிர் காற்று வீசும் பொழுதும் குளிர்தடுப்பு ஆடைகள் அணிந்துகொண்டும், காதில் பஞ்சை வைத்துக்கொள்வது. கை, கால் ஆகியவற்றிற்கு உறைகளைப் பயன்படுத்துவது போன்றவற்றால் இந்த பாதிப்பில் இருந்து பாதுகாத்துக் கொள்ளலாம்.
# முகவாதம்

## சிகிச்சை

முகவாதம் தாக்குதலுக்கு உள்ளானவர்கள் இயன்முறை சிகிச்சை அளிக்கப்படுகிறது. வைரஸ் பாதிப்பு உள்ளது உறுதியானால், மாத்திரையைக் கொடுப்பது உண்டு. வலி போக்கிகள் தற்காலிக நிவாரணத்துக்குத் தரப்படும். எவ்வாறாயினும் இதன் பாதிப்பில் இருந்த விடுபட பதினைந்து நாள்முதல் ஒருமாதம்வரை ஆகும்.
# முகவாதம்

## மேற்கொள்ள வேண்டிய பயிற்சிகள்

- கண்களை இறுக்க மூடி திறப்பது,
- பலூனை வாயில் ஊதுவது,
- ஆங்கில உயிர் எழுத்துகளான ஏ, இ, ஐ, ஓ, யூ ஆகியவற்றை சரியான உச்சரிப்பில் சத்தமாக வாய்விட்டுக் கூறுவது
- முக பாவனைகளான முக அசைவுகளை கண்ணாடி முன் நின்று செய்வது
ஆகியவையே இதற்கான பயிற்சிகள்.
# முகவாதம்

## மேற்கோள்

4.பாஸ்டன் மருத்துவ இதழ்
# மூலக்கூறு இயற்பியல்

**மூலக்கூறு இயற்பியல்** (*Molecular physics*) என்பது மூலக்கூறுகளின் இயற்பியல் பண்புகளைப் பற்றி ஆராய்கின்ற ஒரு துறையாகும். இரண்டு அல்லது அதற்கு மேற்பட்ட அணுக்கள் வேதிப்பிணைப்புகளால் ஒன்றாகப் பிணைக்கப்பட்டு மின்சுமை ஏதுமின்றி நடுநிலையுடன் காணப்படும் ஒரு குழுவே மூலக்கூறு எனப்படும். இத்தகைய மூலக்கூறுகள் மற்றும் அணுக்களுக்கு இடையில் உள்ள வேதிப்பிணைப்புகள் மற்றும் அத்துடன் மூலக்கூறு இயக்கவியல் பற்றியும் இத்துறை ஆய்வு செய்கிறது. பல்வகையான நிறமாலையியல் சோதனைகள் மற்றும் ஒளி , ஓலிச் சிதறல் சோதனைகளில் இத்துறையின் மிக முக்கியமான சோதனை தொழில்நுட்பங்கள் உதவுகின்றன. மேலும் அணு இயற்பியலுடன் மிகநெருங்கிய தொடர்பும் கோட்பாட்டு வேதியியல், பெளதிக வேதியியல், வேதி இயற்பியல் ஆகிய துறைகளுடன் மேற்பொருந்தியும் காணப்படுகிறது.  
அணுக்கள், மூலக்கூறுகளின் கிளர்வு நிலைகளுடன் கூடுதலாக அவற்றின் சுழற்சி மற்றும் அதிர்வுகள் தொடர்பான அறிதலையும் இத்துறை மேற்கொள்கிறது. இந்த சுழற்சிகளும் அதிர்வுகளும் தனி ஆற்றல் நிலைகளாக உள்ளன என்று அளவிடப்பட்டு இருக்கிறது. வேறுபட்ட சுழற்சி நிலைகளுக்கு இடையே உள்ள சிறிய ஆற்றல் வேறுபாடு காரணமாக தூய சுழற்சி நிறமாலையானது மின்காந்த நிழற்பட்டையின் மீஅகச்சிவப்புப் பகுதியில் ( 30 முதல் 150 மைக்ரோமீட்டர் அலைநீளத்தில் ) காணப்படுகிறது. அகச்சிவப்புப் பகுதியின் ( 1 முதல் 5 மைக்ரோமீட்டர் ) பகுதியில் அதிர்வு அலைமாலையும் தெரிகின்றன. மின்னணு நிலைமாற்றத்தின் காரணமாகத் தோன்றும் அலைமாலைகள் பெரும்பாலும் கட்புலனாகும் பகுதியிலும் புறஊதா நிறப்பகுதியிலும் காணப்படுகின்றன. மூலக்கூறுகளின் சுழற்சி மற்றும் அதிர்வு அலைமாலைகளை அளவிடுவதன் மூலம் உட்கருக்களுக்கு இடையிலான தொலைவை கணக்கிட முடியும்.  
அணு இயற்பியல் துறையின் அத்தியாவசியமான அணுவொழுக்கல் கோட்பாடு , மூலக்கூறுவொழுக்கல் கோட்பாடாக விரிவடைந்துள்ளது என்பதே மூலக்கூறு இயற்பியல் துறையின் ஒரு முக்கியமான அம்சமாகும்.
# புன்செய் நிலம்

**புன்செய் நிலம்** அல்லது **மானாவாரி** நிலப் பகுதி என்பது மழை நீரை நீர் ஆதாரமாகக் கொண்ட நிலமாகும். தமிழ்நாட்டில் உள்ள வேளாண்மை செய்யும் நிலங்களில் நீர் பாய்ச்சல் ஆதாரம் இல்லாத நிலப் பகுதிகள் **புன்செய்** என்ற சொல்லால் குறிக்கப்படுகின்றன. இந்நிலத்தில் நீர் ஆதாரம் குறைவாகத் தேவைப்படும் பயிர்கள் மட்டுமே பயிரிடப்படுகின்றன. புன்செய் நிலப்பகுதியில் பாசன வசதிக்காக சொட்டு நீர்ப்பாசனம், ஏரிப் பாசனம் அமைக்க தமிழக அரசு வழிவகை செய்கிறது. இந்த வகைப்பாடுடைய நிலங்களில் அதிகப்படியான பயிராக பருத்தி, மிளகாய், சோளம், கம்பு, வரகு, தினை, வெள்ளைச்சோளம், செஞ்சோளம், இருங்கு சோளம், கருஞ்சோளம், அரிசிக்கம்பு, செந்தினை, கருந்தினை, பைந்தினை, பெருந்தினை, சிறுதினை, காடைக்கண்ணி, கேழ்வரகு(கேப்பை), வரகு, குதிரைவாலி, பெருஞ்சாமை, செஞ்சாமை, சாமை போன்ற சிறுதானிய வகைகள் மற்றும் பயறு வகைகள் மட்டுமே விளைவிக்கப் படுகின்றன. ஆண்டு ஒன்றுக்கு போகம் வரை வேளாண்மை செய்யும் நிலத் தொகுதி **புன்செய்** எனப்படுகிறது. 5 ஏக்கருக்கும் குறைவாக சொந்த புன்செய் நிலம் வைத்திருக்கும் விவசாயிகளுக்கு தமிழ்நாடு தோட்டக்கலைத் துறை சார்பாக மானியத்துடன் சொட்டு நீர்ப்பாசனம் அமைத்துத் தரப்படுகிறது.
# கறுவா (மரம்)

**கருவா மரம்** அல்லது **கறுவா மரம்** (*Cinnamomum zeylanicum*) *லோராசியே* என்னும் தாவரக் குடும்பத்தைச் சேர்ந்த மரமாகும். இம்மரம், 10-15 மீட்டர் உயரம் வரை வளரக்கூடியது. இது இலங்கையையும், தென்னிந்தியாவையும் தாயகமாகக் கொண்டது. இம் மரத்தின் பட்டை உணவுகளுக்கான வாசனைப் பொருட்களாகப் பயன்படுகின்றது. 7 முதல் 18 செ.மீ வரை நீளமான இதன் இலை இரு புறமும் கூரான நீள்வட்ட வடிவம் கொண்டது. பச்சை நிறமானதாகக் காணப்படும் பூக்கள் விரும்பத்தகாத மணம் கொண்டவை. ஊதா நிறமான இதன் பழங்கள் சிறியவை, ஒரேயொரு விதை மட்டுமே கொண்டவை.  
உலகில் மிக சிறந்த கருவா இலங்கையில் வளர்ந்த போதும். இது யாவாவில் உள்ள தெல்லிச்சேரி, சுமாத்திரா, மேற்கு தீவுகள், பிரேசில், வியட்னாம், மடகஸ்கார், மற்றும் எகிப்திலும் வளர்கிறது. இலங்கையில் விளையும் மிகவுயர்தர மஞ்சள் கலந்த மண்நிற கருவாவானது மிக மெல்லிய மெருமையான பட்டைகள், உயரிய மேன்மையான வாசனை, விசித்திரமான இனிமை, இனிமை கலந்த சுவையை கொண்டுள்ளதோது. இந்த சுவைக்குகாரணமாக அமைவது இதில் 0.5 – 1% என்ற விகிதத்தில் கலந்துள்ள வாசனை எண்ணெயாகும். இது வணிகப்பொருளாகவும் பயன்படுகிறது. கருவா மிக புராதன காலம்தொட்டே வேந்தர்களுக்கும், பெரும்கிழார்க்கும் உரிய பரிசு பொருளாக புராதன தேசங்களில் போற்றபட்டு வந்துள்ளது. இது எரோடோட்டசு, மறறும் பல செம்மொழி எழுத்தாளர்களார் குறிப்பிட படுகிறது.  
இலங்கைக்கு ஒல்லாந்தரை கொனர்ந்து அங்கே ஒரு வியாபார அரனை 1638ம் ஆண்டு அவர்கள் அமைக்க கருவாவே காரணமானது. ஒரு ஒல்லாந்து கலபதி "அத்தீவின் கரைகள் கருவாவினால் நிரம்பியுள்ளது" எனக் குறித்துள்ளார், ஆசியாவிலேயே மிக சிறந்தது மட்டுமல்லாது, அத்தீவின் காற்றுகீழ் புரத்தே எட்டு இலிகுகள் வெளியே உள்ளபோது கூட இதன் சுகந்தத்தை கடலில் சுவாசிக்கலாம்  
கருவா cassiaயாவை விட விலை உயர்ததாக காணப்படுவதோடு, ஒப்பீட்டுரீதியாக கடுமையான சுவையை கொணட cassiaயாவுக்கு மாற்றிடாகவோ அல்லது அதனுடன் சேர்த்தோ பயன்படுத்தபடுகிறது. இவ்விரண்டினுடைய பட்டைகளும் முழுமையான நிலையில் உள்ளபோது எளிதில் வேறுபடுத்த கூடியதாகவுள்ளதோடு இவற்றின் பண்புகளும் வித்தியாசமாக உள்ளது. தூளாக்கிய பட்டைகளை மீது சிறிது அயடீனை தூவும் போது உயர் தரத்திளான தூய கருவாவில் மிக சிறிய மாற்றமே நிகழ்கிறது. ஆனால் cassia கலந்துள்ள போது கலப்பிற்கு சமானமான அளவில் தூள் கடும் நிலநிறம் பெறுகிறது.
# கலர்ஸ் தொலைக்காட்சி

**கலர்ஸ்** தொலைக்காட்சி என்பது ஓர் இந்தி மொழி தொலைக்காட்சி சேவை ஆகும். இதன் தலைமையகம் புதுதில்லியில் உள்ளது. இது ஜூலை 21 ம் தேதி 2008ம் ஆண்டு வயாகாம் 18 குடும்பத்தால் தொடங்கப்பட்ட தொலைக்காட்சி சேவை ஆகும்.
# கலர்ஸ் தொலைக்காட்சி

## நிகழ்ச்சிகள்

கலர்ஸ் தொலைக்காட்சியில் தினசரி தொடர்கள், வார தொடர்கள் மற்றும் ரியாலிட்டி ஷோக்கள் ஆகியவை ஒளிபரப்பாகின்றன. அவற்றுள் சில தொடர்கள் தமிழில் மொழிமாற்றம் செய்யப்பட்டு கலர்ஸ் தமிழ் தொலைக்காட்சி, ராஜ் தொலைக்காட்சி மற்றும் பாலிமர் தொலைக்காட்சி போன்ற தொலைக்காட்சிகளில் ஒளிபரப்பாகிறது.
# கலர்ஸ் தொலைக்காட்சி

## தமிழில் குரல்மாற்றம் செய்யப்பட்ட தொடர்கள்

| தமிழ் அலைவரிசை |  |  |  |
| --- | --- | --- | --- |
| ஷனி | சங்கடம் தீர்க்கும் சனீஸ்வரன் | கலர்ஸ் தமிழ் தொலைக்காட்சி |  |
| நாகின்-2 | நாகினி-2 | கலர்ஸ் தமிழ் தொலைக்காட்சி |  |
| ஸசுரால் சிமர் கா | மூன்று முடிச்சு | பாலிமர் தொலைக்காட்சி |  |
| தில் ஸே தில் தக் | என்னருகில் நீ இருந்தால் | பாலிமர் தொலைக்காட்சி |  |
| தேவான்ஷி | தேவி | பாலிமர் தொலைக்காட்சி |  |
| தப்கி ப்யார் கி | இந்திரா | ராஜ் தொலைக்காட்சி |  |
| ஸ்வராகினி | கங்கா யமுனா | ராஜ் தொலைக்காட்சி |  |
| பாலிகா வது | மண் வாசனை | ராஜ் தொலைக்காட்சி |  |
| சக்ரவர்த்தின் அஷோக் சாம்ராட் | சக்கரவர்த்தி அசோகர் | NXT தமிழ் தொலைக்காட்சி |  |
| கவச் - காளி ஷக்தியோன் ஸே | மாய மோகினி | விஜய் தொலைக்காட்சி |  |
| கவச் - மஹாஷிவ்ராத்ரி | சந்தியா | கலர்ஸ் தமிழ் தொலைக்காட்சி |  |
| நாகின் | நாகினி | சன் தொலைக்காட்சி |  |
| உத்தாரன் | சிந்து பைரவி | ராஜ் தொலைக்காட்சி |  |
| கோட் ரெட் | சக்கர வியூகம் | NXT தமிழ் தொலைக்காட்சி |  |
| பேஇந்தேஹா | அலைபாயுதே | ராஜ் தொலைக்காட்சி |  |
| ஷாஸ்த்ரி சிஸ்டர்ஸ் | காஞ்சனா | ராஜ் தொலைக்காட்சி |  |
| சன்ஸ்கார் - தரோகர் அப்னன் கி | கெளரவம் | ராஜ் தொலைக்காட்சி |  |
| ந ஆனா இஸ் டெஸ் லாடோ | கருத்தம்மா | ராஜ் தொலைக்காட்சி |  |
| மதுபாலா - ஏக் இஷ்க் ஏக் ஜுனூன் | மதுபாலா | பாலிமர் தொலைக்காட்சி |  |
| பாக்யவிதாதா | சாமி போட்ட முடிச்சு | பாலிமர் தொலைக்காட்சி |  |
| நா போலே தும் நா மைனே குச் கஹா | நெஞ்சம் பேசுதே 1/2 | பாலிமர் தொலைக்காட்சி |  |
| பரிஜாய் | மயக்கம் என்ன? | பாலிமர் தொலைக்காட்சி |  |
| லாகி டுஜ்ஹசே லகான் | அவள் ஒரு தொடர் கதை | பாலிமர் தொலைக்காட்சி |  |
| ஜெய் ஸ்ரீ கிருஷ்ணா | ஜெய் ஸ்ரீ கிருஷ்ணா | ராஜ் தொலைக்காட்சி, கேப்டன் தொலைக்காட்சி |  |
| கஹனிய விக்ரம் ஆர் பட்டால் கி | விக்கிரமாதித்தியன் | ராஜ் தொலைக்காட்சி |  |
| வீர் ஷிவாஜி | வீர சிவாஜி | ஜீ தமிழ் |  |
| ஜெய் ஜக் ஜனனி மா துர்கா | துர்க்கா தேவி | ஜெயா தொலைக்காட்சி |  |
| பைரி பியா | அம்முவின் சொல்ல துடிக்குது மனசு | கேப்டன் தொலைக்காட்சி |  |
| கைரி - ரிஷ்தா கட்டா மீட்டா | நீலாம்பரி | மக்கள் தொலைக்காட்சி |  |
| யே பியார் நா ஹோகா கம் | நீதானே என் பொன்வசந்தம் | மக்கள் தொலைக்காட்சி |  |
| ஃபுல்வா | பூ மகள் | ஜெயா தொலைக்காட்சி |  |
| ஜீவன் சாத்தி | பிரியமான தோழி | ஜெயா தொலைக்காட்சி | } |
# தமிழ்நாடு அரசு இடவொதுக்கீட்டுப் பட்டியல்

தமிழ்நாடு அரசு தமிழ்நாட்டிலுள்ள அனைத்து சாதிகளையும் பட்டியலிட்டுள்ளது. இவை முறையே;  
1. பட்டியல் பழங்குடியினர் (36)
1. பட்டியல் சாதிகள் (76)
1. பிற்படுத்தப்பட்ட சாதிகள் (136)
1. பிற்படுத்தப்பட்ட பிரிவுகள் (இஸ்லாமியர்) (7)
1. மிகவும் பிற்பட்ட சாதிகள் (41)
1. சீர்மரபினர் (68)
1. முற்பட்ட சாதிகள் (79)  
என்று 7 பிரிவுகளாகப் பிரிக்கப்பட்டுள்ளன. இந்தப் பட்டியலில் இருக்கும் முற்பட்ட வகுப்பினர், அனைத்து வகுப்பினரும் பங்கேற்கும் பொதுப்பிரிவுகளின் மூலம் கல்வி மற்றும் வேலைவாய்ப்புகளில் மட்டுமே இடம் பெற இயலும். முற்பட்ட வகுப்பினர் தவிர்த்து, ஒவ்வொரு வகுப்பினருக்கும் கல்வி மற்றும் வேலைவாய்ப்புகளில் குறிப்பிட்ட சதவிகிதத்திலான தனி இட ஒதுக்கீடுகள் செய்யப்பட்டுள்ளன.
# தமிழ்நாடு அரசு இடவொதுக்கீட்டுப் பட்டியல்

## பட்டியலிடப்பட்ட பழங்குடிகள்

1. அடியன்
1. அரநாடன்
1. எரவல்லன்
1. இருளர்
1. காடர்
1. கம்மாரா(கன்னியாகுமரிமாவட்டமும்,தென்காசி வட்டம்,செங்கோட்டைவட்டமும் நீங்கலாக)
1. காணிக்காரர், காணிக்கர் (கன்னியாகுமரிமாவட்டத்திலும்,தென்காசி வட்டம்,செங்கோட்டைவட்டத்திலும்)
1. கணியன், கண்யான்
1. காட்டு நாயக்கன்
1. கொச்சுவேலன்
1. கொண்டக்காப்பு
1. கொண்டாரெட்டி
1. கொரகா
1. கோட்டா(கன்னியாகுமரிமாவட்டமும்,தென்காசி வட்டம்,செங்கோட்டைவட்டமும் நீங்கலாக)
1. குடியா, மேலக்குடி
1. குறிச்சன்
1. குறும்பர்(நீலகிரிமாவட்டத்தில்)
1. குறுமன்
1. மகாமலசார்
1. மலை அரையன்
1. மலைப் பண்டாரம்
1. மலை வேடன்
1. மலைக்குறவன்
1. மலைசர்
1. மலையாளி(தருமபுரி,வேலூர்,புதுக்கோட்டை,சேலம்,கடலூர்,திருச்சிராப்பள்ளி,நாமக்கல்,கரூர்,பெரம்பலூர்மாவட்டங்களில்)
1. மலையக்கண்டி
1. மன்னான்
1. முதுகர், முதுவர்
1. முத்துவன்
1. பழையன்
1. பழியன்
1. பளியர்
1. பணியர்
1. சோளகா
1. தோடர்(கன்னியாகுமரிமாவட்டமும்,தென்காசி வட்டம்,செங்கோட்டைவட்டமும் நீங்கலாக)
1. ஊராளி
# தமிழ்நாடு அரசு இடவொதுக்கீட்டுப் பட்டியல்

## பட்டியலிடப்பட்ட சாதிகள்

1. ஆதி ஆந்திரர்
1. ஆதி திராவிடர்
1. ஆதி கர்நாடகர்
1. அஜிலா
1. அருந்ததியர்
1. ஐயனார் (கன்னியாகுமரிமாவட்டத்திலும்,தென்காசி வட்டம்,செங்கோட்டைவட்டத்திலும்)
1. பைரா
1. பகூடா
1. பண்டி
1. பெல்லாரா
1. பரதர் (கன்னியாகுமரிமாவட்டத்திலும்,தென்காசி வட்டம்,செங்கோட்டைவட்டத்திலும்)
1. சக்கிலியன்
1. சாலாவாடி
1. சாமார், மூச்சி
1. சண்டாளா
1. செருமான்
1. தேவேந்திர குலத்தான்
1. டோம், தொம்பரா, பைதி, பானே
1. தொம்பன்
1. கொடகலி
1. கொட்டா
1. கோசாங்கி
1. ஹொலையா
1. ஜக்கலி
1. ஜம்புவுலு
1. கடையன்
1. கக்காளன் (கன்னியாகுமரிமாவட்டத்திலும்,தென்காசி வட்டம்,செங்கோட்டைவட்டத்திலும்)
1. கல்லாடி
1. கணக்கன், பாடண்ணா (நீலகிரி மாவட்டம்)
1. கரிம்பாலன்
1. கவரா (கன்னியாகுமரிமாவட்டத்திலும்,தென்காசி வட்டம்,செங்கோட்டைவட்டத்திலும்)
1. கோலியன்
1. கூசா
1. கோத்தன், கோடன் (கன்னியாகுமரிமாவட்டத்திலும்,தென்காசி வட்டம்,செங்கோட்டைவட்டத்திலும்)
1. குடும்பன்
1. குறவன், சித்தனார்
1. மடாரி
1. மாதிகா
1. மைலா
1. மாலா
1. மன்னன் (கன்னியாகுமரிமாவட்டத்திலும்,தென்காசி வட்டம்,செங்கோட்டைவட்டத்திலும்)
1. மாவிலன்
1. மோகர்
1. முண்டலா
1. நலகேயா
1. நாயாடி
1. பாதண்ணன் (கன்னியாகுமரிமாவட்டத்திலும்,தென்காசி வட்டம்,செங்கோட்டைவட்டத்திலும்)
1. பகடை
1. பள்ளன்
1. பள்ளுவன்
1. பம்பாடா
1. பாணன் (கன்னியாகுமரிமாவட்டத்திலும்,தென்காசி வட்டம்,செங்கோட்டைவட்டத்திலும்)
1. பஞ்சமா
1. பன்னாடி
1. பன்னியாண்டி
1. பறையர், பறயன், சாம்பவர்
1. பரவன் (கன்னியாகுமரிமாவட்டத்திலும்,தென்காசி வட்டம்,செங்கோட்டைவட்டத்திலும்)
1. பதியன் (கன்னியாகுமரிமாவட்டத்திலும்,தென்காசி வட்டம்,செங்கோட்டைவட்டத்திலும்)
1. புலையன், சேரமார்
1. புதிரை வண்ணான்
1. ராணேயர்
1. சாமாகாரா
1. சாம்பான்
1. சபரி
1. செம்மான்
1. தாண்டன் (கன்னியாகுமரிமாவட்டத்திலும்,தென்காசி வட்டம்,செங்கோட்டைவட்டத்திலும்)
1. தோட்டி
1. திருவள்ளுவர்
1. வல்லோன்
1. வள்ளுவன்
1. வண்ணான் (கன்னியாகுமரிமாவட்டத்திலும்,தென்காசி வட்டம்,செங்கோட்டைவட்டத்திலும்)
1. வாதிரியான்
1. வேலன்
1. வேடன் (கன்னியாகுமரிமாவட்டத்திலும்,தென்காசி வட்டம்,செங்கோட்டைவட்டத்திலும்)
1. வெட்டியான்
1. வேட்டுவன் (கன்னியாகுமரிமாவட்டத்திலும்,தென்காசி வட்டம்,செங்கோட்டைவட்டத்திலும்)
# தமிழ்நாடு அரசு இடவொதுக்கீட்டுப் பட்டியல்

## பிற்படுத்தப்பட்ட சாதிகள்
1. உரிக்கார நாயக்கர்
1. வீரக்கொடி வேளாளர்
1. வல்லம்பர்
1. வல்லநாட்டு செட்டியார்
1. வால்மீகி
1. வாணியர், வாணியச் செட்டியார் (கண்டல், கனிகா, தெலிகுலா, செக்கலார் உட்பட)
1. வேடுவர் மற்றும் வேடர் (இச்சமூகத்தினர் பட்டியலிடப்பட்ட சாதிகளாக இருக்கும் (கன்னியாகுமரிமாவட்டத்திலும்,தென்காசி வட்டம்,செங்கோட்டை வட்டம் நீங்கலாக)
1. வீர சைவர் (கன்னியாகுமரிமாவட்டத்திலும்,தென்காசி வட்டம்,செங்கோட்டை வட்டத்திலும்)
1. வேளார்
1. வெள்ளாஞ்செட்டியார்
1. வெலுதோட்டத்து நாயர் (கன்னியாகுமரிமாவட்டத்திலும்,தென்காசி வட்டம்,செங்கோட்டை வட்டத்திலும்)
1. வொக்கலிகர் (வக்கலிகர், ஒக்காலிகர், கப்பிலியர், ஒக்கலிக கௌடா, ஒக்காலியா கௌடா, ஒக்காலிய கவுடர், ஒக்காலிய கவுடா உட்பட)
1. வயநாடு செட்டி (நீலகிரி மாவட்டம்)
1. யாதவா (தமிழ் இடையர், தெலுங்கு மொழி பேசும் வேடுக ஆயர் அல்லது வடுக இடையர் அல்லது கொல்லா மற்றும் அஸ்தந்திர கொல்லா)
1. யவன
1. ஏருகுலா
1. மீனவர், பர்வதராஜகுலம், பட்டணவர், செம்படவர், முக்குவார் அல்லது மூகையர் மற்றும் பர்வரிலிருந்து கிறித்துவ மதத்திற்கு மதம் மாறியவர்கள் நீங்கலாக, எந்த ஒரு இந்து பிற்படுத்தப்பட்ட வகுப்பு அல்லது மிகவும் பிற்படுத்தப்பட்ட வகுப்பு அல்லது சீர்மரபினர்கலிலிருந்து கிறித்துவ மதத்திற்கு மதம் மாறியவர்கள்.
1. 10 வயதுக்கு முன்பு பெற்றோர்களை இழந்தவர்கள் மற்றும் ஆதரவற்றவர்கள். சட்டப்படியோ அல்லது வழக்கமாகவோ எவர் ஒருவரும் அவர்கள் மீது அக்கறை கொள்ளாதவர்கல் மற்றும் அரசால் ஏற்பளிக்கப்பட்ட பள்ளிகள் அல்லது அனாதைகள் மற்றும் ஆதரவற்றவர்கள்.
1. கல்வி நிலையங்களில் இருக்கைகள் மற்றும் அரசுப்பணிகளின் இருக்கைக்களுக்கும் இட ஒதுக்கீடு பெறும் நோக்கத்திற்காக தலைமுறையைப் பொருட்படுத்தாமல் பட்டியலிடப்பட்ட சாதிகளில் இருந்து கிறித்துவராக மாறியவர்கள்.
1. இலத்தீன் கத்தோலிக்கர்கள் (கன்னியாகுமரிமாவட்டத்திலும்,தென்காசி வட்டம்,செங்கோட்டை வட்டத்திலும்)
1. தென்னிந்திய திருச்சபை (முன்னாள் தெ.இ.கி.ஒ) (கன்னியாகுமரி மாவட்டத்திலும், திருநெல்வேலி மாவட்டம் செங்கோட்டை வட்டத்திலும்)
# தமிழ்நாடு அரசு இடவொதுக்கீட்டுப் பட்டியல்

## பிற்படுத்தப்பட்ட சாதிகள் (இஸ்லாமியர்)

பிற்படுத்தப்பட்ட வகுப்பினர், மிகவும் பிற்படுத்தப்பட்ட வகுப்பினர் மற்றும் சிறுபாண்மை நலத்துறையின் அரசாணை எண்:85, நாள் 29-07-2008.
1. அன்சார்
1. தக்கானி முஸ்லீம்
1. துதிகுலா
1. லப்பைகள், இராவுத்தர் மற்றும் மரைக்காயர் உட்பட (அவர்கள் பேசும் மொழி தமிழ் அல்லது உருது ஆக இருப்பினும்)
1. மாப்பிள்ளா
1. ஷேக்
1. சையது
# தமிழ்நாடு அரசு இடவொதுக்கீட்டுப் பட்டியல்

## மிகவும் பிற்படுத்தப்பட்ட சாதிகள்

1. அம்பலக்காரர்
1. ஆண்டிப்பண்டாரம்
1. பெஸ்தா, சிவியார்
1. பட்ராஜீ (சத்திரிய ராஜீக்கள் நீங்கலாக)
1. போயர், ஒட்டர்
1. தாசரி
1. தொம்மரா
1. எரவள்ளர் (இவ்வினத்தவர்கள் பட்டியலில் பழங்குடியினராக உள்ள (கன்னியாகுமரிமாவட்டத்திலும்,தென்காசி வட்டம்,செங்கோட்டை வட்டம் நீங்கலாக)
1. இசை வேளாளர்
1. ஜம்புவானோடை
1. ஜங்கம்
1. ஜோகி
1. கொங்குச் செட்டியார் (கோயம்புத்தூர் மற்றும் ஈரோடு மாவட்டம் மாவட்டங்களில் மட்டும்)
1. கொரச்சா
1. குலாலர், குயவர், கும்பரர் (தஞ்சாவூர், நாகப்பட்டினம், திருவாரூர், புதுக்கோட்டை, இராமநாதபுரம், சிவகங்கை, விருதுநகர், திருநெல்வேலி மற்றும் தூத்துக்குடி மாவட்டங்கள்)
1. குன்னுவர் மன்னாடி
1. குறும்பர், குறும்ப கவுண்டர்
1. குறு உறனி செட்டி
1. மருத்துவர், நாவிதர், மங்கலா, வேலக்கட்டலவா, வேலக்கட்டல நாயர் மற்றும் புரோனோபகாரி
1. மோண்ட் கொல்லா
1. மவுண்டாடன் செட்டி
1. கேந்திரா, மேதரா
1. முட்டலகம்பட்டி
1. நரிக்குறவர்
1. நோக்கர்
1. வன்னிய குல சத்திரியர் (வன்னியர், வன்னியா, வன்னியகவுண்டர், கவுண்டர் அல்லது கண்டர், படையாட்சி, பள்ளி மற்றும் அக்னி குல சத்திரியர் உட்பட)
1. பரவர் (இச்சமுதாயத்தினர் பட்டியல் வகுப்பினராக உள்ள (கன்னியாகுமரிமாவட்டத்திலும்,தென்காசி வட்டம்,செங்கோட்டை வட்டம் நீங்கலாக, கிறித்துவ மதத்திற்கு மாறியவர் உட்பட)
1. மீனவர் (பர்வதராஜகுலம், பட்டணவர், செம்படவர் கிறித்துவ மதத்திற்கு மாறியவர் உட்பட)
1. முக்குவார் அல்லது முகயர் (கிறித்துவ மதத்திற்கு மாறியவர் உட்பட)
1. புன்னன், வேட்டுவ கவுண்டர்
1. பண்ணையார் (கன்னியாகுமரி மாவட்டத்தில் கதிகாரர் நீங்கலாக)
1. சதாத ஸ்ரீ வைஷ்ணவ (சதானி, சட்டாடி மற்றும் சட்டாட வைஷ்ணவ உட்பட)
1. சோழிய செட்டி
1. தெலுங்குப் பட்டி செட்டி
1. தொட்டிய நாயக்கர் (ராஜகம்பளம், கொல்லாவர், சில்லவர், தொக்களவார் மற்றும் தொழுவ நாயக்கர்)
1. தொண்டைமான்
1. வலையர் (செட்டிநாடு வலையர் உட்பட)
1. வண்ணார் (சலவைத் தொழிலாளர்), அகசா, மடிவளா, ஏகாலி, ராஜகுல வேலுத்தடார் மற்றும் ராஜாகா உட்பட) (இச்சமூகத்தினர் பட்டியலிடப்பட்ட சாதிகளாக இருக்கும் (கன்னியாகுமரிமாவட்டத்திலும்,தென்காசி வட்டம்,செங்கோட்டை வட்டம் நீங்கலாக)
1. வேட்டைக்காரர்
1. வேட்டுவ கவுண்டர்
1. யோகீஸ்வரர்
# தமிழ்நாடு அரசு இடவொதுக்கீட்டுப் பட்டியல்

## முற்பட்ட சாதிகள்

1985-ஆம் ஆண்டு சமர்ப்பிக்கப்பட்ட தமிழ்நாடு பிற்படுத்தப்பட்ட வகுப்பினருக்கான இரண்டாவது கமிஷன் அறிக்கையின் அடிப்படையில் தமிழகத்தில் முற்பட்ட வகுப்பினர் என வகைப்படுத்தப்பட்ட சாதிகளின் பட்டியல் இது. இங்கு முற்பட்ட சாதி / கிளைச் சாதிக்கு அரசு வழங்கியுள்ள குறியீட்டு எண்கள் (அடைப்புக் குறிக்குள்) வரிசைப்படுத்தப்பட்டுள்ளன.  
1. ஆங்கிலோ இந்தியர் (511)
1. ஜனோலா சால்வேஷன் சர்ச் (512)
1. லண்டன் மிஷன் கிறிஸ்தவர் (513)
1. மலங்கரா சிரியன் கிறிஸ்தவர் (514)
1. ரோமன் கத்தோலிக்க மலங்கரா சிரியோ மலபார் ரைட்ஸ் (515)
1. முற்பட்ட வகுப்புகளிலிருந்து மதம் மாறிய கிறிஸ்தவர் (516)
1. தாவூத் (608)
1. கட்ஸு (சைத்)(609)
1. மீர் (610)
1. மைமன் (சைத்) (611)
1. நவாப் (612)
1. (அன்சார், தெக்காணி, துதிகுலா, லப்பை, இராவுத்தர், மரைக்காயர், மாப்ளா, ஷேக், சையத் அல்லாத) பிற முஸ்லீம்கள் (613)
1. 501 செட்டியார் (701)
1. அச்சு வெள்ளாளர் (702)
1. ஆதி சைவர் (703)
1. ஆற்காடு முதலியார் (704)
1. ஆரியர் (705)
1. அரியூர்ச் செட்டியார் (அரிவையூர்ச் செட்டியார், அரியூர் நகரத்தார்) (706) -- (இன்றைய காலத்தில் அருவியூர் நகரத்தார் என்று அழைக்கப்படுகின்றனர்)
1. ஆற்காட்டு வெள்ளாளர் (707)
1. அரும்புக்கூற்ற வெள்ளாளர் (708)
1. ஆரிய வைசியச் செட்டியார் (கோமட்டிச் செட்டியார், ஆரிய வைசியர்,வைசியச் செட்டியார்) (709)
1. பலிஜா நாயுடு (பலிஜா செட்டியார்) (710)
1. பேரி செட்டியார் (711)
1. போகநாட்டு ரெட்டியார் (712)
1. பிராமணர் (713)
1. சோழபுரம் செட்டியார் (714)
1. தேவதிகர் (715)
1. எழுத்தச்சர் (716)
1. ஞானியர் (717)
1. ஜைனர் (718)
1. கடையத்தார் (719)
1. கதுப்பத்தான் (720)
1. காக்கர் (மோப்பிள்ளா தவிர) (721)
1. கம்மவார் நாயுடு (கம்மவார் நாயக்கர் / நாயுடு)(722)
1. கார்காத்தார் (கார்காத்த வேளாளர், காரைக்காட்டு வேளாளர், காரிக்காட்டுப் பிள்ளை) (723)
1. காசுக்கார ஆச்சாரி (724)
1. காயல் செட்டி (725)
1. கோணக் கொல்லர்கள் (சேலம் மாவட்டம்) (726)
1. கொண்டியர் (727)
1. கொங்குச் செட்டியார் (728)
1. கொங்கு நாயக்கர் (729)
1. கொங்கு ரெட்டியார் (730)
1. கொந்தல வெள்ளாளர் (731)
1. கொட்டைக்கட்டி வீர சைவம் (732)
1. கோட்டைப்புரச் செட்டியார் (733)
1. கோட்டைப்புர வைசியச் செட்டியார் (734)
1. குக வாணியர் (735)
1. மலங்கரா சிரியன் கிறிஸ்தவர் (736)
1. மஞ்சுபுத்திரச் செட்டியார் (மஞ்சுபுத்தூர்ச் செட்டியார்) (737)
1. மொட்டை வெள்ளாளர் (738)
1. மூசிக பலிஜகுலம் (739)
1. நாடன் (நாட்டார்) (740)
1. நாயர் (மேனன், நம்பியார்) (741)
1. நாங்குடி வெள்ளாளர் (742)
1. நாட்டுக் கோட்டைச் செட்டியார் (நாட்டுக் கோட்டை நகரத்தார்) (743)
1. ஒருகுண்ட ரெட்டி (744)
1. இதர இந்துக்கள் (பிராமணர் தவிர) காஷ்மீரி, பஞ்சாபி, குஜராத்தி, ஒரியா, அஸ்ஸாமி, மராத்தி (745)
1. பணிக்கர் (746)
1. பத்தான் (பட்டானி), கான் (747)
1. ராஜபீரி (748)
1. ரெட்டியார் (கஞ்சம ரெட்டி தவிர) தேசூர் ரெட்டி, காப்பு / பண்ட காப்பு /பண்டா ரெட்டியார் (749)
1. ராவுத்த நாயுடு (750)
1. சைவச் செட்டியார் (751)
1. சைவ ஓதுவார் (752)
1. சைவப் பிள்ளைமார் (திருநெல்வேலி மாவட்டம்) (753)
1. சைவ சிவாச்சாரியார் (754)
1. சைவ வெள்ளாளர் (755)
1. சானியர் (756)
1. க்ஷத்திரிய ராஜு (ராஜு, ராஜ பொந்திலி) (757)
1. திருவெள்ளறைச் செட்டியார் (758)
1. திய்யர் (759)
1. தொண்டை மண்டல வெள்ளாள முதலியார் (760)
1. உலகமாபுரம் செட்டியார் (761)
1. வீர சைவர் (வீர சைவ வெள்ளாளர்) (762)
1. வெள்ளாளப் பிள்ளைமார் (763)
1. வெள்ளாளர் (கன்னியாகுமரி மாவட்டம் தவிர) (764)
1. வெள்ளாளர் (கன்னியாகுமரி மாவட்டம்) (765)
1. வாரியர் (மலையாளம்) (766)
1. சாதிக் குறியீட்டு எண் வழங்கப்படாதவர்கள் (999)
# கருமாண்டி செல்லிப்பாளையம்

**கருமாண்டி செல்லிப்பாளையம்** (ஆங்கிலம்:(**Karumandi Chellipalayam**), இந்தியாவின் தமிழ்நாடு மாநிலத்தில் அமைந்துள்ள ஈரோடு மாவட்டத்தில் பெருந்துறை வட்டத்தில் இருக்கும் ஒரு பேரூராட்சி ஆகும்.
# கருமாண்டி செல்லிப்பாளையம்

## அமைவிடம்

கருமாண்டி செல்லிப்பாளையம் பேரூராட்சிக்குக் கிழக்கில் ஈரோடு 19 கி.மீ.; மேற்கில் விஜயமங்கலம் 15 கி.மீ.; வடக்கில் காஞ்சிக்கோயில் 10 கி.மீ.; தெற்கில் சென்னிமலை 13 கி.மீ. தொலைவில் உள்ளன.
# கருமாண்டி செல்லிப்பாளையம்

## பேரூராட்சியின் அமைப்பு

25.06 ச.கி.மீ. பரப்பும், 18 பேரூராட்சி மன்ற உறுப்பினர்களையும், 72 தெருக்களையும் கொண்ட இப்பேரூராட்சி, பெருந்துறை (சட்டமன்றத் தொகுதி), மற்றும் திருப்பூர் மக்களவைத் தொகுதி ஆகியவற்றிற்கு உட்பட்டது.
# கருமாண்டி செல்லிப்பாளையம்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பு, இப்பேரூராட்சி 6,817 வீடுகள், 23,868 மக்கள்தொகை கொண்டதைக் குறிக்கிறது.
# நியூட்ரினோ ஆய்வகத் திட்டம்

நியூட்ரினோக்கள், அண்டம் முழுவதும் பரவிக் கிடக்கின்றன. ஏறக்குறைய நூறாயிரம் கோடி நியூட்ரினோக்கள் ஒவ்வொரு விநாடியும் நமது உடலுக்குள் புகுந்து வெளியேறிய வண்ணம் உள்ளன. சில ஆண்டுகளுக்கு முன் வரை, நியூட்ரினோக்களும் ஒளித்துகள்களைப் போல (போட்டான்) எடை (மாஸ்) அற்றவை என கருதப்பட்டது. ஆனால் 1998ம் ஆண்டு, நியூட்ரினோக்களுக்கு எடை உண்டு என கண்டுபிடிக்கப்பட்டது. சமீப கால இயற்பியல் மற்றும் விண்வெளி ஆராய்ச்சியில் நியூட்ரினோவைப் பற்றிய உண்மைகள் கண்டுபிடிக்கப்பட்டன. அவற்றை கண்டுபிடித்த விஞ்ஞானிகளுக்கு 2002 ஆம் ஆண்டிற்கான நோபல் பரிசு வழங்கப்பட்டது.
நியூட்ரினோ என்பது சூரியன் மட்டுமல்லாது விண்மீன்களிலிருந்தும் வெளிப்படும் அணுத்துகள்களாகும். கனமற்ற இத்துகள்கள் விண்வெளியிலிருந்து கீழிறங்குகின்றன. பல கோடி நியூட்ரினோக்கள் பாய்ந்த வண்ணம் இருந்தாலும் அவற்றை ஈர்த்து, ஆய்வு செய்வது கடினம். இந்த அணுத்துகளைப் பிடித்து அதனை ஆய்வு செய்தால் சூரியன் குறித்த ரகசியங்களையும், விண்வெளியின் ஆற்றல் பற்றியும் பூமியின் பிறப்பு குறித்தும் தெரிந்து கொள்ளலாம் என்ற நோக்கத்துடன் நியூட்ரினோ ஆய்வு முயற்சி 1930களில் இருந்து தொடங்கியது. நியூட்ரினோ துகள்களை ஒரு கருவி மூலம் ஈர்த்து அவற்றை ஆய்வு செய்வதுதான் நியூட்ரினோ ஆய்வகத் திட்டம்.
# நியூட்ரினோ ஆய்வகத் திட்டம்

## ஆய்வுத்திட்டம்

இந்தியாவில் முதன் முதலாக காஸ்மிக் கதிர்களில் இருந்து உண்டாகும் நியூட்ரினோக்கள், கோலார் தங்க வயல் சுரங்கத்தில், 1965 ல் கண்டுபிடிக்கப்பட்டன. ஆனால் இச்சுரங்கங்கள், 15 ஆண்டுகளுக்கு முன் மூடப்பட்டு விட்டன. எனவே, மீண்டும் இந்த ஆராய்ச்சியை நடத்துவதற்காக **இந்திய நியூட்ரினோ அறிவியற்கூடம்** (en:Indian neutrino observatory) என்ற திட்டம் உருவாக்கப்பட்டுள்ளது. இந்தியாவில் உள்ள பல அறிவியல் நிறுவனங்கள், பல்கலைக்கழகங்கள் இணைந்து இந்த பாதாள அறிவியல் கூடத்தை அமைக்க முன் வந்துள்ளன. சுமார் 100 விஞ்ஞானிகள், பொறியாளர்கள் இப்பணியில் மும்முரமாக ஈடுபட்டுள்ளனர்.
# நியூட்ரினோ ஆய்வகத் திட்டம்

## நியுட்ரினோ ஆய்வு மையம்

தற்போது இந்த ஆய்வு மையம், தமிழ்நாட்டில் தேனி மாவட்டம் தேவாரம் அருகேயுள்ள பொட்டிபுரம் எனும் ஊரிலுள்ள மேற்குத் தொடர்ச்சி மலையின் உள்ளே அமைக்கப்படுகிறது. மலையின் உச்சியில் இருந்து 1.3 கி.மீ., கீழே, மலையின் அடிவாரத்தில் 2.5 கி.மீ., தூரத்திற்கு சுரங்கப் பாதை தோண்டப்படும். அதையடுத்து பெரிய ஆய்வுக் கூடம் அமைக்கப்படும். அங்கு 50 கிலோ டன் இரும்பிலான **நியூட்ரினோ காணும் கருவி** (டிடெக்டர்) அமைக்கப்படும். இதைச் சுற்றி, நான்கு திசைகளிலும் மேலேயும் கீழேயும் குறைந்தபட்சம் ஒரு கி.மீ., பரிமாணமுள்ள பாறை இருந்தால் தான், ஆராய்ச்சி நடத்த முடியும். இவ்வளவு பெரிய பாறையால் தான், வானவெளியில் இருந்து வரும் காஸ்மிக் கதிர்களை தடுத்து, நிறுத்த முடியும். அதன் பிறகு தான், நியூட்ரினோவை காண முடியும். முதற்கட்டமாக ஐ.என்.ஓ., கூடத்தில், காஸ்மிக் கதிர்கள் உண்டாக்கும் நியூட்ரினோக்களைப் பற்றி ஆராய்ச்சிகள் நடத்தப்படும்.
# நியூட்ரினோ ஆய்வகத் திட்டம்

## மக்கள் எதிர்ப்பு

தேனி மாவட்டம் பொட்டிப்புரம் பகுதியில் இந்த அறிவியல் ஆய்வு மையம் அமைவதற்கு எதிர்ப்பு தெரிவித்து இந்தப் பகுதியைச் சேர்ந்த டி.புதுக் கோட்டை, ராமகிருஷ்ணாபுரம், பொட்டிபுரம், சின்ன பொட்டிபுரம், திம்மிநாயக்கன் பட்டி, குப்பனாசாரிபட்டி, தெற்குப்பட்டி கிராமங்களை சேர்ந்தவர்கள் தேனி மாவட்ட வருவாய் அதிகாரியிடம், "இந்த ஆய்வு மையம் அமைந்தால், எங்கள் ஊர்களை காலி செய்து விட்டு வெளியேறும் நிலை ஏற்படும். குடிநீர், விவசாயம் பாதிக்கப்படும். இந்த மையத்தை எங்கள் பகுதியில் அமைக்க கூடாது'' என மனு அளித்துள்ளனர்.
# நியூட்ரினோ ஆய்வகத் திட்டம்

## ஆய்வு பாதிப்புகள்

நியூட்ரினோ ஆய்வுக் கூடத்தை, கடினமான மலைப் பாறைகளின் கீழே தான் அமைக்க முடியும். தமிழ்நாட்டில் உள்ள மலைகளைப் போல, இந்தியாவில் எங்கும் இல்லை. இதன் மூலம், அறிவியல் வளர்ச்சியில் தமிழ்நாடு, தனி புகழ் பெறும் வாய்ப்பு கிடைத்துள்ளது. நமது இளம் விஞ்ஞானிகளையும், ஆராய்ச்சி மாணவர்களையும், பொறியாளர்களையும் உலகத் தரம் வாய்ந்த ஆராய்ச்சியில் ஈடுபடுத்த முடியும். இந்த வாய்ப்பை தமிழகம், இழந்து விடக் கூடாது. இந்த ஆய்வுக் கூடத்தில், எவ்வித ஆபத்தான கதிர் வீச்சு பொருட்களும் பயன்படுத்தப்படாது. அணுகுண்டு ஆராய்ச்சிக்கும் இதற்கும் எந்த சம்பந்தமும் இல்லை. சுற்றுப்புறத்தையோ, நீர், நில வளத்தையோ இந்த ஆராய்ச்சி எவ்விதத்திலும் பாதிக்காது.. மற்ற தொலைநோக்கு கருவிகளைப் போன்றது. தமிழகத்தில் இது அமைவதால், மாணவர்களும் ஆசிரியர்களும் அங்கு சென்று ஆராய்ச்சிகளை பார்க்க முடியும்.
# நியூட்ரினோ ஆய்வகத் திட்டம்

## ஆய்வு பாதிப்புகள்

### அப்துல்கலாம் கருத்து

இந்த நியூட்ரினோ திட்டம் குறித்து முன்னாள் குடியரசுத்தலைவரும் விஞ்ஞானியுமான அப்துல்கலாம் "நியூட்ரினோ திட்டம் நியூட்ரினோவின் எடை வரிசையை அறிவியல் முறையில் ஆராய்ந்து கண்டு பிடிக்கும். தேனி பகுதியிலும், அதன் சுற்று வட்டாரங்களிலும் உள்ள, அறிவியல் நிலையங்களும், கல்லூரிகளும் இந்த நியூட்ரினோ திட்டத்தால், மேலும் வலுப்படுத்தப்படும். நான் அறிவியலாருடன் கலந்து ஆலோசித்த போது, தோண்டி எடுக்கப்படும் கற்கள், நியூட்ரினோ ஆராய்ச்சிக் கூடம் மற்றும் சாலைகள் உண்டாக்குவதற்கு பயன்படுத்தப்படும் என்று கூறினர். பொதுமக்களும் இதனால் பயனடைவர். ஐரோப்பாவில் உள்ள செர்ன் ஆராய்ச்சி நிலையம், அதன் பெரிய ஹாட்ரான் கொல்லைடர் திட்டத்தால் புகழடைந்தது போன்று, தேனியும் அதன் சுற்றுவட்டாரமும், நியூட்ரினோ அறிவியல் திட்டத்தால் புகழடையும். திட்டத்தில் உள்ளவர்கள், இந்த வட்டாரத்தின் சுற்றுப்புறச் சூழலின் முழுத்தேவைகளை கவனத்தில் கொண்டு செயல்படுத்துவர்" என்று குறிப்பிட்டுள்ளார்.
# தமிழ்நாடு தேசிய சட்டப் பல்கலைக்கழகம்

**தமிழ்நாடு தேசிய சட்டப் பல்கலைக்கழகம்** (*Tamil Nadu National Law University*) முன்பு **தமிழ்நாடு தேசிய சட்டப் பள்ளி**, இந்தியாவின், தமிழ்நாடு மாநிலத்தின் திருச்சிராப்பள்ளி மாவட்டம், திருவரங்கம் சட்டமன்ற தொகுதியில் உள்ள **நாவலூர் கொட்டப்பட்டு** ஊரகப் பகுதியில் அமைந்துள்ளது. இச்சட்டப் பல்கலைக்கழகம், *தமிழ்நாடு தேசிய பல்கலைக்கழகம் சட்டம்*, 2012இன் படி நிறுவப்பட்டுள்ளது.. இது பல்கலைக்கழகத் தகுதி பெற்றது.  
ஐம்பது ஏக்கர் நிலப்பரப்பில், நூறு கோடி ரூபாய் செலவில் அமைக்கப்பட்ட இச்சட்டப் பல்கலைக்கழகம், 2012-2013 கல்வி ஆண்டு முதல் செயல்பட்டு வருகிறது. ஒருங்கிணைக்கப்பட்ட ஐந்தாண்டு இளநிலைச் சட்டப் படிப்புகளும், இரண்டாண்டு முதுநிலை பட்டப் படிப்புகளும் பயிற்றுவிக்கப்படுகிறது.. இச்சட்டப் பல்கலைக்கழகத்தில் சேர்ந்து படிப்பதற்கு *பொது சட்ட நுழைவுத் தேர்வில்* (Common Law Admission Test-CLAT) தேறியிருக்க வேண்டும்.
# பயன்முறை இயற்பியல்

பயன்படுத்தி ஒரு சோதனை]]
பிம்பம்]]
**பயன்முறை இயற்பியல்** (*Applied physics*) என்பது ஒரு குறிப்பிட்ட தொழில்நுட்ப அல்லது நடைமுறை பயன்பாட்டுக்கு பயன்படும் இயற்பியல் என்று பொருள்படும் . பொதுவாக ஒரு பொறியியல் அல்லது இயற்பியல் பின்னணியில் இருந்துதான் ஒரு பயன்முறை இயற்பியலாளர் வருகிறார். இயற்பியலாளர் என்று பெயரிடப்பட்டவர்கள் எல்லாம் இயற்பியலாளர் எனப் பெயரிடப்பட்ட செயல்களை செய்வது அசாதாரணமாகும். ஆனால் இயற்பியல் அரங்கில் அத்தகைய செயல்களைச் செய்ய வல்லவர்கள் பயன்முறை இயற்பியலாளர்கள் என்பதே உண்மை.  
ஊக்குவிப்பு , ஆராய்ச்சியாளர்கள் அணுகுமுறை மற்றும் தொழில்நுட்பம் அல்லது அறிவியலுடனான உறவு போன்ற நுட்பமான காரணிகள் ஆகியவற்றினால் " பயன்முறை " என்பது தூய்மை என்ற பொருளில் இருந்து வேறுபடுகிறது. இது பொதுவாக பொறியியலில் இருந்து வேறுபடும் துறையாகும். ஒரு பயன்முறை இயற்பியலாளர் குறிப்பாக ஏதாவதொன்றை வடிவமைப்பவராக இல்லாமல் இருக்கலாம், மாறாக அவர், இயற்பியலைப் பயன்படுத்தி அல்லது இயற்பியலில் ஆராய்ச்சிகள் மேற்கொண்டு ஒரு புதிய தொழில்நுட்பம் உருவாக்குதல் அல்லது ஒரு பொறியியல் பிரச்சினையை தீர்க்கும் நோக்கம் கொண்டவராக இருக்கலாம். இந்த அணுகுமுறையே பயன்முறை கணிதத்திலும் பின்பற்றப்படுகிறது. வேறு வார்த்தைகளில் கூறுவதானால், பயன்முறை இயற்பியல் என்பது பெளதீக அறிவியலின் அடிப்படை உண்மைகள் மற்றும் அறிவியலின் அடிப்படை கோட்பாடுகளில் வேரூன்றி உள்ளது. ஆனால் நடைமுறை சாதனங்கள் மற்றும் அமைப்புகளில் இத்தகைய அறிவியல் கோட்பாடுகளைப் பயன்படுத்துவதாக உள்ளது  
பயன்முறை இயற்பியலாளர்கள் அறிவியல் ஆராய்ச்சிக்கு இயற்பியலைப் பயன்படுத்த ஆர்வம் உள்ளவர்களாக இருக்க முடியும். உதாரணமாக, முடுக்கு இயற்பியல் துறை உயர் ஆற்றல் மோதிகள் வடிவமைப்பு மற்றும் கட்டுமானத்தில் உதவுவதன் மூலம் கோட்பாட்டு இயற்பியல் ஆராய்ச்சிக்குப் பங்களிக்க முடியும்.  
மாதிரிவடிவம்]]
# பார்க் கியுங் சிக்

**பார்க் ஹ்யுங்-சிக்** (பிறப்பு: நவம்பர் 16, 1991) என்பவர் ஒரு தென் கொரிய நாட்டு நடிகர் மற்றும் பாடகர் ஆவார். இவர் மூன்று வருட பயிற்சிக்குப் பிறகு, 2010 இல் தென் கொரிய சிறுவர் பாடகர் குழு சே:ஏ (ZE:A) இன் உறுப்பினராக அறிமுகமானார்.  
ஒரு நடிகராக, இவர் தி ஹெர்ஸ் (2013), ஹை சொசைட்டி (2015), ஹ்வாரங்: தி பொயட் வாரியர் யூத் (2016), ஸ்ட்ராங் கேர்ள் பாங்-சூன் (2017), சூட்ஸ் (2018), ஹேப்பினஸ் (2021) ஆகிய தொடர்களில் நடித்ததற்காக அறியப்பட்டவர். அத்துடன் இவர் திரைப்படங்கள் மற்றும் இசை நாடக தயாரிப்புகளிலும் நடித்துள்ளார்.
# பார்க் கியுங் சிக்

## ஆரம்பகால வாழ்க்கை

இவர் நவம்பர் 16, 1991 அன்று தென் கொரியாவின் ஜியோங்கி மாகாணத்தில் உள்ள யோங்கினில் இரண்டு மகன்களில் இரண்டாவது மகனாகப் பிறந்தார். இவரது தந்தை பி.எம்.டபிள்யூ கொரியாவின் இயக்குநர் குழுவில் உறுப்பினராக உள்ளார், மேலும் இவரது தாயார் பியானோ ஆசிரியர் ஆவார்.  
இவரது தாயும் பாட்டியும் பௌத்தர்கள் என்பதால், இவர் ஒரு புத்த துறவியால் ஹியுங்-சிக் என்று பெயரிடப்பட்டார். இவர் தனது பள்ளியின் இசைக்குழுவில் நடுநிலைப் பள்ளியில் பாடகராக சேர்ந்தார்.
# கிழக்கு பாந்த்ரா சட்டமன்றத் தொகுதி

கிழக்கு பாந்த்ரா சட்டமன்றத் தொகுதி மராட்டியத்தின் 288 சட்டமன்ற தொகுதிகளில் ஒன்று. மும்பை புறநகர் மாவட்டத்தில் உள்ள 26 சட்டமன்ற தொகுதிகளில் ஒன்று.  
இது வடமத்திய மும்பை மக்களவைத் தொகுதியை சார்ந்தது.
# கிழக்கு பாந்த்ரா சட்டமன்றத் தொகுதி

## தேர்தல்

### 2015 இடைத்தேர்தல்

| கட்சி | வேட்பாளர் | வாக்கு | வாக்கு விழுக்காடு |  |
| --- | --- | --- | --- | --- |
| சிவசேனா | திருப்தி சவாண்ட் | 52,711 | 51.17 |  |
| இந்திய தேசிய காங்கிரசு | நாராயண் ராணே | 33,703 | 32.72 |  |
| மச்சிலிசு இ இதிகாட் | ரகுபர் சிரச் கான் (ராசா) | 15,050 | 14.61 | } |
# கிழக்கு பாந்த்ரா சட்டமன்றத் தொகுதி

## தேர்தல்

### 2014 தேர்தல்

| கட்சி | வேட்பாளர் | வாக்கு | வாக்கு விழுக்காடு |  |
| --- | --- | --- | --- | --- |
| சிவசேனா | பிரகாசு சவாண்ட் | 40,884 | 33.23 |  |
| பாசக | கிருட்டிண பர்கார் | 25,463 | 20.71 |  |
| மச்சிலிசு இ இதிகாட் | ரகுபர் சிரச் கான் | 19,856 | 19.25 | } |
# கிழக்கு பாந்த்ரா சட்டமன்றத் தொகுதி

## தேர்தல்

### 2009 தேர்தல்

| கட்சி | வேட்பாளர் | வாக்கு | வாக்கு விழுக்காடு |  |
| --- | --- | --- | --- | --- |
| சிவசேனா | பிரகாசு சவாண்ட் | 45,659 | 38.22 |  |
| இந்திய தேசிய காங்கிரசு | சனார்தன் சந்தர்கர் | 38,239 | 32.01 |  |
| மகாராட்டிரா நவநிர்மாண் சேனா | சில்பா சர்போதர் | 19,109 | 15.99 | } |
# கிளுவை (மரம்)

**கிளுவை** (இதன் அறிவியல் பெயர் Commiphora caudata, Engl.; Burseraceae) என்பது வேலிக்காக வளர்க்கப்படும் சிறுமரவகை. இது முக்கூட்டு இலைகளையும், மென்மையான கட்டையினையும் உடைய இலை உதிர் மரம். இதில் **சிறு கிளுவை**, **பெருங்கிளுவை** என இருவகைகள் உள்ளன. இவை முறையே **செங்கிளுவை**, **வெண் கிளுவை** எனவும் குறிப்பிடப்படுவது உண்டு. வெண் கிளுவையின் இலை, பட்டை ஆகியவை மருத்துவப் பயனுடையவை. இம்மரம் திருக்கடைமுடி என்னும் கோயிலில் தலமரமாக உள்ளது.
# விழல்

**விழல்** (Dineria hohenaekeri, Horseht.; Gramineae) என்பது நாணல் இனத்தைச் சேர்ந்த புல்லினமாகும். தமிழகத்தின் ஏரி, குளங்களில் குத்துகுத்தாக வளரும். இதன் தாள் விளிம்புகள் கூரானவை. கூரை வேய்வதற்குப் பயன்படுகிறது. இதன் அரிசி மருத்துவப் பயன் உள்ளது. இத்தாவரம் மயிலாடுதுறைக்கு அருகில் உள்ள திருவிளநகர் என்னும் திருக்கோயிலின் தலமரமாக உள்ளது.
# பட்டயச் சட்டம், 1813

**கிழக்கிந்தியக் கம்பெனி சட்டம் 1813** (*East India Company Act 1813*) அல்லது **பட்டயச் சட்டம், 1813** (*Charter Act of 1813*) என்பது பிரித்தானிய நாடாளுமன்றம் இயற்றிய சட்டமாகும். கம்பெனி ஆட்சி நடைபெற வழங்கப்பட்ட அதிகாரப்பட்டயத்தை புதுப்பித்தது.
(Charter Act of 1813) எனினும் கிழக்கிந்தியக் கம்பெனியின் ஏகபோக வணிகத்தை வெகுவாக குறைத்தது. எனினும் தேயிலை வர்த்தகம் மற்றும் சீனா உடனான வர்த்தகத்தில் கிழக்கிந்திய கம்பெனியின் ஏகபோகம் நீடித்தது,
# பட்டயச் சட்டம், 1813

## சட்டத்தின் தாக்கங்கள்

1. பிரித்தானிய அரசின் அரசின் மேலாண்மையை பிரித்தானிய இந்திய ஆட்சியாளர்கள் ஏற்றுக் கொள்ள வேண்டும்.  
2.பிரித்தானிய இந்தியாவில் ஆங்கில வழிக் கல்வியை மேம்படுத்த ஒரு இலட்சம் ரூபாய் பிரிட்டன் அரசு ஒதுக்கியது.  
3. பிரித்தானிய இந்தியாவில் கிறித்தவ சமயம் பரப்ப கிறித்தவ இயக்கங்களுக்கு அனுமதி அளித்தல்.
# விந்தியா

**விந்தியா** ஒரு இந்திய அரசியல்வாதி மற்றும் தென்னிந்தியத் திரைப்பட நடிகையும் ஆவார். அவர் தற்போது அனைத்திந்திய அண்ணா திராவிட முன்னேற்றக் கழகத்தின் கொள்கை பரப்பு இணை செயலாளராக உள்ளார்.
# விந்தியா

## வாழ்க்கைக் குறிப்பு மற்றும் திரையுலகப் பங்களிப்பு

விந்தியா ஆகஸ்ட் 12, 1980 இல் பிறந்தார். ரகுமான் உடன் இணைந்து *சங்கமம்* (1999) மூலம் சினிமாவில் அறிமுகமானார், அந்தத் திரைப்படம் நேர்மறையான விமர்சனங்களைப் பெற்றது. *வயசு பசங்க* அவரது வெற்றிப்படங்களில் ஒன்று. அவரது திரையுலக வாழ்க்கையின் பிற்பகுதியில், அவர் குறைந்த பட்ஜெட் படங்களில் தோன்றினார்.
இவர் நடிகை பானுப்பிரியாவின் சகோதரன் கோபிகிருஷ்ணனை பெப்ரவரி 16, 2008 இல் குருவாயூர் கோயிலில் திருமணம் செய்து கொண்டார். சில வருடங்களில் விவாகரத்தும் செய்து கொண்டார்.
# விந்தியா

## அரசியல் வாழ்க்கை

2006 ஏப்ரலில், அன்றைய அதிமுக பொதுச்செயலாளர் ஜெயலலிதா முன்னிலையில் விந்தியா அதிமுகவில் இணைந்தார். 2006 தமிழ்நாடு சட்டமன்றத் தேர்தலுக்காக பிரச்சாரம் செய்தார். அதை தொடர்ந்து விந்தியா அதிமுக நட்சத்திர பேச்சாளராக 2011, 2016 தமிழ்நாடு சட்டமன்றத் தேர்தல்கள் மற்றும் 2014 மக்களவை பொதுத்
தேர்தல்களில் திமுக கட்சிக்கு எதிராக பிரச்சாரம் செய்தார். மற்றும் அந்த கட்சியின் தோல்விக்கு முக்கிய காரணமாக இருந்தார். அவர் முன்னாள் தமிழ்நாட்டின் முதல்வர் மற்றும் அதிமுக பொதுச்செயலாளர் ஜெயலலிதாவின் தீவிர விசுவாசி ஆவார்.  
விந்தியா 2012 முதல் 2016 வரை போயஸ் கார்டன் இல்லத்திற்கு ஆண்டுதோறும் தனது கோடைகால வருகையின் போது தனது சந்திரகிரி தோட்டத்தில் இருந்து கூடை நிறைய மாம்பழங்களை கொண்டுவந்து ஜெயலலிதாவுக்கு பரிசளிப்பார். ஜெயலலிதாவின் மறைவுக்குப் பிறகும், அவர் தொடர்ந்து மாம்பழக் கூடைகளை ஜெயலலிதா நினைவிடத்தில் வைத்து, மெரினா கடற்கரை உள்ளூர் மக்களுக்கு விநியோகித்தார்.  
2016ஆம் ஆண்டு ஜெயலலிதாவின் மறைவுக்குப் பிறகு விந்தியா தீவிர அரசியலில் இருந்து ஒதுங்கி இருந்தார். 20 பிப்ரவரி 2018 அன்று, விந்தியா அப்போதைய தமிழக முதல்வர் எடப்பாடி க. பழனிசாமிக்கு ஒரு வருட ஆட்சியை நிறைவு செய்ததையொட்டி கடிதம் எழுதியதன் மூலம் மீண்டும் முக்கியத்துவம் பெற்றார். 2019 மக்களவைத் தேர்தலுக்கு முன்னதாக, அவர் அதிமுக கட்சியின் நட்சத்திரப் பிரச்சாரகராக மீண்டும் வந்தார். 2020 ஜூலையில், அவர் அதிமுக கட்சியின் கொள்கை பரப்பு துணை செயலாளராக நியமிக்கப்பட்டார். 2021 சட்டமன்றத் தேர்தலில் கட்சிக்காக பிரச்சாரம் செய்தார். 27 செப்டம்பர் 2023 அன்று, அவர் அதிமுகவின் கொள்கை பரப்பு இணை செயலாளராக நியமிக்கப்பட்டார்.
# விந்தியா

## நடித்த திரைப்படங்கள்

### தமிழ்

- சங்கமம் - 1999 அபிராமி
- மகளிர்க்காக - 2000
- திருநெல்வேலி - 2000
- உயிரிலே கலந்தது - 2000
- கண்ணுக்கு கண்ணாக - 2000
- என் புருஷன் குழந்தை மாதிரி - 2001
- விஸ்வநாதன் ராமமூர்த்தி - 2001
- சார்லி சாப்ளின் - 2002
- நம்ப வீட்டுக் கல்யாணம் - 2002
- ரெட் - 2002
- ஆசை ஆசையாய் - 2003
- எஸ் மேடம் - 2003
- வயசு பசங்க - 2004
- சேட்டை - 2004 சுந்தரி
- கண்ணம்மா - 2005
- அழகு நிலையம் - 2008
- ஆயுதம் செய்வோம் - 2008
- வட்டப்பாறை - 2012
- உதய நேரம் - 2013 (தாமதமானது)
# விந்தியா

## நடித்த திரைப்படங்கள்

### தெலுங்கு

- சிம்ஹாராசி - 2001
- சீதையா - 2003
# விந்தியா

## நடித்த திரைப்படங்கள்

### மலையாளம்

- துபாய் - 2001
- ராவணபிரபு - 2001
- கிளிச்சுண்டன் மாம்பழம் - 2003
- இஸ்ரா - 2005
# விந்தியா

## நடித்த திரைப்படங்கள்

### கன்னடம்

- லவ் ஸ்டோரி - 2005
# கிரேட் இந்தியன் பெனின்சுலார் ரயில்வே

**கிரேட் இந்தியன் பெனின்சுலார் ரயில்வே** (*Great Indian Peninsula Railway*) என்பது தற்போதைய மத்திய ரயில்வேயின் முன்னோடி ஆகும். இதன் தலைமையகம் பம்பாயில் உள்ள போர்பந்தரில் (விக்டோரியா முனையம் என்றும் சத்ரபதி சிவாஜி முனையம் என்றும் அழைக்கப்படுகிறது) செயல்பட்டது. கிரேட் இந்தியன் பெனின்சுலார் ரயில்வே ஆகஸ்ட் 1, 1849 ஆம் ஆண்டு பிரித்தானிய பாராளுமன்றத்தில் இயற்றப்பட்ட சட்டத்தால் உருவாக்கப்பட்டது. இதில் 50,000 பவுண்ட்கள் பங்கு மூலதனமாக செய்யப்பட்டது.  
ஆகஸ்ட் 17, 1849 ஆம் ஆண்டு கிழக்கிந்தியக் கம்பெனியுடன் இந்த நிறுவனம் ஒப்பந்தம் செய்துகொண்டது. இதன் படி இந்த நிறுவனத்திற்கு ரயில் பாதை அமைக்கவும் இயக்கவும் அனுமதி அளிக்கப்பட்டது. ஜூலை 1, 1925 அரசு இந்த நிறுவனத்தை கையகப்படுத்தியது. சுதந்திரத்துக்கு பிறகு நவம்பர் 5, 1951 அன்று மத்திய ரயில்வேயுடன் இணைக்கப்பட்டது.
# மத்திய ரயில்வே

**மத்திய ரயில்வே** அல்லது **மத்திய ரயில்வே மண்டலம்** என்பது இந்திய ரயில்வேயில் செயல்படும் 17 மண்டலங்களில் மிகப் பெரியது ஆகும். இதன் தலைமையகம் மும்பையில் உள்ள சத்ரபதி சிவாஜி முனையமாகும் (முன்னர் விக்டோரியா முனையம்). இந்தியாவின் முதல் பயணிகள் ரயில் இயங்கியது இந்த மண்டலத்தில் தான். மும்பை மற்றும் தானே நகரங்களுக்கு இடையே ஏப்ரல் 16, 1853 ஆம் ஆண்டு முதல் பயணிகள் ரயில் இயக்கப்பட்டது. 2003 ஏப்ரலில் இந்த மண்டலத்திலிருந்து மத்தியப்பிரதேசம் மற்றும் உத்திரப்பிரதேசத்தின் சில பகுதிகள் பிரிக்கப்பட்டு மேற்கு மத்திய ரயில்வே மண்டலம் உருவாக்கப்பட்டது.  
இந்த மண்டலமானது மகாராட்டிரத்தின் பெரும்பகுதி, தெற்கு மத்தியப்பிரதேசம், வடகிழக்கு கர்நாடகம் ஆகிய பகுதிகளுக்கு சேவையை வழங்குகிறது.
தற்போது இந்த மண்டலத்தில் ஐந்து கோட்டங்கள் உள்ளன.
- மும்பை
- புசாவல்
- நாக்பூர்
- புனே
- சோலாபூர்
# மேற்கு மத்திய ரயில்வே மண்டலம்

**மேற்கு மத்திய ரயில்வே** அல்லது **மேற்கு மத்திய ரயில்வே மண்டலம்** (West Central Railway zone) என்பது இந்திய ரயில்வேயில் செயல்படும் 16 மண்டலங்களில் மிகப் பெரிய மண்டலம் ஆகும். இது ஏப்ரல் 1, 2003 ஆம் ஆண்டு உருவாக்கப்பட்டது. இதன் தலைமையகம் ஜபல்பூர் ஆகும்.
# பாப்பா கே. எஸ். வெங்கடராமையா

**பாப்பா கே. எஸ். வெங்கடராமையா** (*"Papa" K. S. Venkataramaiah*, 12 செப்டம்பர் 1901 – 1972) என்பவர் தென்னிந்தியாவைச் சேர்ந்த கருநாடக இசை வயலின் வாத்தியக் கலைஞர் ஆவார்.
# பாப்பா கே. எஸ். வெங்கடராமையா

## இசைப் பயிற்சி

இவர் மலைக்கோட்டை கோவிந்தசாமி பிள்ளையிடம் வயலின் கற்றார்.
# பாப்பா கே. எஸ். வெங்கடராமையா

## இசை வாழ்க்கை

இவர், புகழ்மிக்க கருநாடக இசைப் பாடகர்களான முசிரி சுப்பிரமணிய ஐயர், செம்பை வைத்தியநாத பாகவதர் , செம்மங்குடி ஸ்ரீனிவாச ஐயர், மகாராஜபுரம் விஸ்வநாத ஐயர் ஆகியோருக்கு பக்க வாத்தியமாக வயலின் வாசித்தார்
# பிரெட்ரிக் வில்லியம் ஸ்டீவென்ஸ்

**பிரெடெரிக் வில்லியம் ஸ்டீவன்சு** (*Frederick William Stevens*, 11 நவம்பர் 1847 – 3 மார்ச் 1900) என்பவர் பிரித்தானிய இந்தியாவில் பிரித்தானிய குடியேற்ற அரசில் பணியாற்றிய ஒரு ஆங்கிலேயக் கட்டிடக்கலைஞர். இவரது முக்கியப் பங்களிப்பு மும்பையில் உள்ள விக்டோரியா முனைய தொடருந்து நிலையத்தை (இன்றைய சத்திரபதி சிவாஜி நிலையம்) வடிவமைத்தமை ஆகும்.  
ஸ்டீவன்சு முனிசிபல் கார்ப்பரேசன் கட்டடம், ராயல் அல்ப்ரெட் செய்லர் வீடு, மும்பையில் உள்ள மியூசு அஞ்சல் அலுவலகம் போன்ற பல கட்டிடங்களை வடிவமைத்துள்ளார்.
# இசுலாத்தில் விதியை நம்புதல்

***கத்ரு*** அல்லது **விதி** (, *qadar*, பொருள் "விதி") என்பது இசுலாத்தில் அல்லாஹ்வால் மட்டுமே அறியபட்ட ஒரு இறை ஆற்றலாகும். இது ஓரிறைக்கொள்கை, இசுலாமிய புனித நூல்கள், இறைத்தூதர்கள், மறுமை மற்றும் மலக்குகள் போன்று ஈமானின் கிளைகளுள் ஒன்றாகும்.
# இசுலாத்தில் விதியை நம்புதல்

## விளக்கம்

கத்ரு என்னும் அரபு மொழிச் சொல்லானது, அளக்கப்படக் கூடியது என்னும் பொருள் கொண்ட மூல அரபுச் சொல்லிலிருந்து தோன்றியது. இது இசுலாமிய கொள்கை விளக்கத்திலும் ஒரு பகுதியாகவும் உள்ளது. இசுலாமிய நம்பிக்கை படி, இவ்வுலகில் நடக்கும் ஒவ்வொரு நிகழ்வுகளும் அல்லாஹ்வால் முன்னமே தீர்மானிக்கப்பட்டது.
# தானாபூர்

**தானாபூர்** (தினாபூர் என்றும் அழைக்கப்படுகிறது) (*Danapur*) இந்தியாவின் பீகார் மாநிலத்திலுள்ள பாட்னாவின் துணைநகரம் ஆகும்.
# தானாபூர்

## போக்குவரத்து

*தானாபூர்* இந்தியாவின் மற்ற நகரங்களோடு சாலை வழியாகவும், தொடருந்து இணைப்பின் மூலமாகவும் நன்கு இணைக்கப்பட்டுள்ளது. இது கிழக்கு மத்திய தொடருந்து மண்டலத்தின் தானாபூர் கோட்டத்தின் தலைமையகமாவும் திகழ்கிறது. இந்த பகுதியின் முக்கிய தொடருந்து சந்திப்பாகவும் திகழ்கிறது. இது முகல்சராய் - ஹவுரா தொடருந்து வரிசையில் உள்ளது. பீகார் விமானநிலையம் அருகிலுள்ளது. இந்த நகரத்தினை தேசிய நெடுஞ்சாலை 30 பீகாரின் மற்ற நகரங்களோடு இணைக்கிறது.
# இறையூர்

**இறையூர்** தமிழ்நாடு கடலூர் மாவட்டத்தில் திட்டக்குடி வட்டத்தில், திட்டக்குடியில் இருந்து விருத்தாச்சலம் செல்லும் வழியில் 10-ஆவது கிலோமீட்டரில் அமைந்துள்ள ஒரு கிராமம். இப்பகுதியில் சர்க்கரை ஆலை, சிமெண்ட் ஆலை போன்றவை அமைந்துள்ளன.
# இறையூர்

## பெயர்க் காரணம்

இவ்வூருக்கு மாறன்பாடி என்ற பெயரும் முற்காலத்தில் இருந்துள்ளது. சம்பந்தர் இறையூர் வந்ததும், திருவட்டத்துறை ஈசனைப் பாடியதும் பெரிய புராணத்தில் இடம்பெற்றுள்ளன. சம்பந்தர் தங்கியதன் நினைவாக, இங்குள்ள கோவிலில் சம்பந்தருக்கு தனிச் சந்நிதி அமைந்துள்ளது.
# இறையூர்

## தொழிற்சாலைகள்

### சர்க்கரை ஆலை

- அம்பிகா சர்க்கரை ஆலை
# இறையூர்

## பள்ளிக்கூடங்கள்

- அருணா மேல்நிலைப்பள்ளி
# அசய் பாட்

## இன்டெலும் அசய் பாட்டும்

1990-ம் ஆண்டு இன்டெல் நிறுவனத்தில் இணைந்த அசய், 30க்கும் மேற்பட்ட அமெரிக்க காப்புரிமைகளை வைத்திருக்கிறார். 1998, 2003 மற்றும் 2004 ஆண்டுகளில் அசய் பல்வேறு அமெரிக்க மற்றும் ஆசிய முதன்மை பல்கலைக்கழகங்களில் மாணவர்களுடன் கலந்துரையாடலில் ஈடுபட்டுள்ளார்.
அக்டோபர் 9, 2009, *தி டுனைட் சோ வித் கேனன் ஓ'ப்ரைன்* என்ற நகைச்சுவை நிகழ்ச்சியில் இவரைப் பற்றிய கருத்துகள் ஒளிபரப்பப்பட்டது.
# அசய் பாட்

## பாராட்டுகளும் விருதுகளும்

- சூலை 2010-ல் வெளியான சிக்யூ (GQ) இதழில் "மிகவும் செல்வாக்கான 50 உலகளாவிய இந்தியர்கள்!" பட்டியலில் இவரின் பெயர் சேர்க்கப்பட்டிருந்தது.
- ஏப்ரல் 2013-ல் அறிவியல் மற்றும் தொழில்நுட்பத்தில் சிறந்துவிளங்குவதற்கான ஆசிய விருது இலண்டனில் வழங்கப்பட்டது.
- 2013-ம் ஆண்டு, ஐரோப்பிய காப்புரிமை அலுவலகத்தால் ஐரோப்பியரில்லாதவர்கள் பட்டியலில் ஐரோப்பிய கண்டுபிடிப்பாளர் விருது வழங்கப்பட்டது.
# நான்காம் சோமேசுவரன்

**நான்காம் சோமேசுவரன்** (Somesvara IV 1183-1200) என்பவன் மேலைச் சாளுக்கிய மரபின் கடைசி அரசன் ஆவான். இவன் தனது பேரரசை வலிமைப்படுத்த முயன்றான். ஆனால் இவனால் முடியவில்லை. சியூனா, போசளர், காக்கத்தியர் ஆகிய மூன்று மரபினரும் காவிரி மற்றும் நர்மதை ஆகியவற்றுக்கு இடைப்பட்ட பரப்பில் விரிந்திருந்த மேலைச்சாளுக்கிய பேரரசின் நிலப்பகுதிகளைப் பிரித்துக்கொண்டனர்.
# நான்காம் சோமேசுவரன்

## மேற்கோள்

- Dr. Suryanath U. Kamat (2001). Concise History of Karnataka, MCC, Bangalore (Reprinted 2002).
# அமோனியம் தையோசயனேட்டு

**அமோனியம் தையோசயனேட்டு** *( Ammonium thiocyanate )* என்பது NH<sub>4</sub>SCN என்ற மூலக்கூறு வாய்பாடு கொண்ட ஒரு கனிம வேதிச்சேர்மம் ஆகும். இது அமோனியா நேர் மின்அயனியும் தையோசயனேட்டு எதிர் மின்அயனியும் சேர்ந்து உருவாகும் ஒரு உப்பு ஆகும்.
# அமோனியம் தையோசயனேட்டு

## பயன்கள்

பெருமளவில் களைக்கொல்லிகள், தையோயூரியா, மற்றும் செயற்கைப் பிசின்கள் தயாரிக்க அமோனியம் தையோசயனேட்டு உபயோகமாகிறது. புகைப்படத்துறையில் ஒரு நிலைப்படுத்தும் முகவராகவும், தீக்குச்சிகள் தயாரிப்பிலும் பயன்படுகிறது. பல்வேறு துருக்காப்பு பொருள்களில் பகுதிப்பொருளாக இருக்கிறது. நெசவுத் தொழிலில் சாயமேற்றுதல், அச்சிடுதல் போன்ற செயல்பாடுகளில் துணையூக்கியாகச் செயல்படுகிறது. எண்ணெய் வயல்களில் சுவடறி பொருளாகவும் சிர்க்கோனியத்தில் இருந்து ஆஃபினியத்தைப் பிரித்தெடுக்கவும் செறிவு காணும் பகுப்பாய்விலும் இவ்வுப்பு பயன்படுகிறது. மென்பானங்களில் உள்ள இரும்பின் அளவறியும் வெப்ப அளவியல் சோதனைகளிலும் அமோனியம் தையோசயனேட்டு பயன்படுகிறது.